+ Laagrikeskuses Talu tehti vastlapäeval pikad liud  Vastlasõitu Talus nautis 184 last. Hommikul tulid lasteaialapsed  koos kasvatajatega ja lõuna ajal gümnaasiumiõpilased koos õpetajatega. Sõideti reega, mängiti loodusmängu, soojendati end püstkojas lõkke ääres, toas meisterdati ja söödi vastlakukleid.  Laagrikeskus oli õhtuni kõigile tulijaile avatud. Sai sõita saaniga, juua kuuma teed ning süüa vastlakukleid.    - Paide Püha Risti kiriku tornikuulis olnud ürikud osutusid loetamatuks  Vanad kirikudokumendid omavad hindamatut ajaloolist väärtust ja nende kultuuriloolist pärandit on  raske alahinnata. Sestap on väga kahju, et Paide Püha Risti kiriku tornikuulis olnud ürikud, mis viidi oktoobri keskel pärast kuuli ja risti mahavõtmist ennistuskotta, osutusid loetamatuks. Et tornimuna tabanud püssikuulide tõttu oli kahjustada saanud ka silinder, olid paberid aastaid ilmastiku meelevallas. «Dokumendid olid vett täis nagu pesukäsn,» ütles õpetaja Algur Kaerma. Kapslist leitud paberid on ka pärast ennistustööd suuresti loetamatud, arusaadavad on vaid üksikud sõnad.  EK